CELEX: C2007/297/40
Language: fi
Date: 2007-12-08 00:00:00
Title: Asia C-445/07 P: Valitus, jonka Euroopan yhteisöjen komissio on tehnyt 28.9.2007 yhteisöjen ensimmäisen oikeusasteen tuomioistuimen asiassa T-189/02, Ente per le Ville vesuviane v. Euroopan yhteisöjen komissio, 18.7.2007 antamasta tuomiosta

8.12.2007   
            
            
               FI
            
            
               Euroopan unionin virallinen lehti
            
            
               C 297/25
            
         Valitus, jonka Euroopan yhteisöjen komissio on tehnyt 28.9.2007 yhteisöjen ensimmäisen oikeusasteen tuomioistuimen asiassa T-189/02, Ente per le Ville vesuviane v. Euroopan yhteisöjen komissio, 18.7.2007 antamasta tuomiosta
   (Asia C-445/07 P)
   (2007/C 297/40)
   Oikeudenkäyntikieli: italia
   Asianosaiset
   
      Valittaja: Euroopan yhteisöjen komissio (asiamies: L. Flynn, avustajanaan asianajaja A. Dal Ferro)
   
      Muu osapuoli: Ente per le Ville vesuviane
   Vaatimukset
   
               —
            
            
               ensimmäisen oikeusasteen tuomioistuimen asiassa T-189/02 antama tuomio on kumottava siltä osin kuin siinä todetaan, että Ente per le Ville vesuvianen nostama kumoamiskanne voidaan tutkia
            
         
               —
            
            
               Ente per le Ville vesuvianen 13.3.2002 tehdystä komission päätöksestä D (2002) 810111 nostama kumoamiskanne on jätettävä tutkimatta
            
         
               —
            
            
               Ente per le Ville vesuviane on velvoitettava korvaamaan tässä oikeusasteessa ja ensimmäisen oikeusasteen tuomioistuimessa aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että sen ensimmäisen oikeusasteen tuomioistuimen antamasta tuomiosta tekemä valitus, jonka se on tehnyt siitä huolimatta, että se voitti pääasian, voidaan ottaa tutkittavaksi, koska tuossa tuomiossa hylätään komission Ente per le Ville vesuvianea vastaan esittämä oikeudenkäyntiväite.
   Valittajan mukaan riidanalaiseen tuomioon liittyy seuraavia virheellisyyksiä: yhteisön oikeuden rikkominen siltä osin kuin siinä todetaan, että Ente per le Ville vesuvianen nostama kanne voidaan tutkia, koska asia koskee sitä suoraan EY 230 artiklan neljännessä kohdassa tarkoitetulla tavalla. Valittaja väittää, että yhteisöjen tuomioistuinten voimassa olevan oikeuskäytännön mukaan jos, kuten esillä olevassa asiassa, on kyseessä toimi, joka on osoitettu jäsenvaltiolle, jolla on harkintavaltaa sen osalta, saattaako se toimen vaikutukset kantajan vastattaviksi vaiko ei, ei voida katsoa, että kyseinen päätös koskisi viimeksi mainittua suoraan ja siis riippumatta siitä, onko se yhteisön varojen ”tuensaaja”.